32004D0787
L 138/12
JURNALUL OFÍCIAL AL UNIUNII EUROPENE
DECIZIA NR. 787/2004/CE A PARLAMENTULUI EUROPEAN ȘI A CONSILIULUI
din 21 aprilie 2004
de modificare a Deciziei 94/411/CE a Consiliului și a Deciziilor nr. 276/1999/CE, nr. 1719/1999/CE, nr. 2850/2000/CE, nr. 507/2001/CE, nr. 2235/2002/CE, nr. 2367/2002/CE, nr. 253/2003/CE, nr. 1230/2003/CE și nr. 2256/2003/CE în vederea adaptării sumelor de referință pentru a ține seama de extinderea Uniunii Europene
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul de instituire a Comunității Europene și, în special, articolul 95, articolul 153 alineatul (2), articolul 156 alineatul (1), articolul 157 alineatul (3), articolul 175 alineatul (1) și articolul 285 ale acestuia,
având în vedere propunerea Comisiei,
având în vedere avizul Comitetului Economic și Social European,
după consultarea Comitetului Regiunilor,
în conformitate cu procedura prevăzută în articolul 251 din tratat (1),
întrucât:
Pentru a ține seama de extinderea Uniunii Europene, este necesară adaptarea sumelor de referință din Decizia 96/411/CE a Consiliului din 25 iunie 1996 privind îmbunătățirea statisticilor agricole comunitare (2) și din următoarele decizii ale Parlamentului European și ale Consiliului:
-
nr. 276/1999/CE din 25 ianuarie 1999 de adoptare a planului de acțiune multianual comunitar privind promovarea unei utilizări mai sigure a Internetului prin combaterea mesajelor cu conținut ilegal și prejudiciabil difuzate pe rețelele globale (3);
-
nr. 1719/1999/CE din 12 iulie 1999 privind o serie de orientări, inclusiv identificarea proiectelor de interes comun, pentru rețelele transeuropene de schimb electronic de date între administrații (IDA) (4);
-
nr. 2850/2000/CE din 20 decembrie 2000 de stabilire a unui cadru comunitar de cooperare în domeniul poluării maritime accidentale sau deliberate (5);
-
nr. 507/2001/CE din 12 martie 2001 privind o serie de acțiuni referitoare la rețeaua transeuropeană de culegere, producere și diseminare a statisticilor privind comerțul cu bunuri în cadrul Comunității și între Comunitate și țările terțe (Edicom) (6);
-
nr. 2235/2002/CE din 3 decembrie 2002 de adoptare a unui program comunitar pentr îmbunătățirea funcționării sistemelor de impozitare pe piața internă (programul Fiscalis 2003-2007) (7);
-
nr. 2367/2002/CE din 16 decembrie 2002 privind programul statistic comunitar pentru perioada 2003-2007 (8);
-
nr. 253/2003/CE din 6 februarie 2003 de adoptare a unui program de acțiune pentru vămă în Comunitate (Vamă 2007) (9);
-
nr. 1230/2003/CE din 26 iunie 2003 de adoptare a programului multianual de acțiune în domeniul energiei: „Energie inteligentă - Europa” (2003-2006) (10);
-
nr. 2256/2003/CE din 17 noiembrie 2003 de adoptare a programului multianual (2003-2005) pentru monitorizarea planului de acțiune eEurope 2005, diseminarea bunelor practici și îmbunătățirea securității rețelelor și informației (Modinis) (11),
ADOPTĂ PREZENTA DECIZIE:
Articolul 1
Primul paragraf din articolul 6 alineatul (4) din Decizia 96/411/CE se înlocuiește cu următorul text:
„(4) Cadrul financiar pentru punerea în aplicare a prezentului program pentru perioada 2003-2007 se stabilește la 11,65 milioane euro, din care 8,65 milioane euro pentru perioada 2003-2006.
Pentru perioada care începe la 1 ianuarie 2007, suma propusă se consideră confirmată dacă, pentru faza respectivă, este conformă cu perspectivele financiare în vigoare pentru aceeași perioadă.”
Articolul 2
Primul paragraf din articolul 1 alineatul (3) din Decizia 276/1999/CE se modifică după cum urmează:
„(3) Cadrul financiar pentru punerea în aplicare a planului de acțiune pentru perioada cuprinsă între 1 ianuarie 1999 și 31 decembrie 2004 se stabilește prin prezenta la 39,1 milioane euro.”
Articolul 3
Articolul 12 din Decizia 1719/1999/CE se modifică după cum urmează:
(1)
Poziția „Sumă de referință” se înlocuiește cu poziția „Finanțare”:
(2)
Alineatul (1) se înlocuiește cu următorul text:
„(1) Cadrul financiar pentru punerea în aplicare a acțiunii comunitare definită în prezenta decizie pentru perioada 2002 - 2004 este de 40,6 milioane euro.”
Articolul 4
Articolul 2 litera (c) din Decizia 2850/2000/CE se înlocuiește cu următorul text:
„(c)
Cadrul financiar pentru punerea în aplicare a prezentei decizii pentru perioada 2000-2006 se stabilește prin prezenta la 12,6 milioane euro.
Finanțarea alocată pentru acțiunile prevăzute în prezenta decizie se introduce în creditele anuale ale bugetului general al Uniunii Europene. Creditele disponibile pentru fiecare exercițiu financiar se autorizează de către autoritatea bugetară în limitele perspectivei financiare.”
Articolul 5
Decizia nr. 507/2001/Ce se modifică după cum urmează:
(1)
Primul paragraf din articolul 6 se înlocuiește cu următorul text:
„Cadrul financiar pentru punerea în aplicare a acțiunii comunitare definite în prezenta decizie pentru perioada 2001-2005 se stabilește la 53,6 milioane euro. O distribuire orientativă după categoria acțiunilor menționate în articolul 2, este reluată în anexa II.”
(2)
Anexa II se înlocuiește cu textul din anexa I la prezenta decizie.
Articolul 6
Articolul 10 din Decizia 2235/2002/CE se înlocuiește cu următorul text:
„Articolul 10
Finanțarea
Cadrul financiar pentru punerea în aplicare a programului pentru perioada cuprinsă între 1 ianuarie 2003 și 31 decembrie 2007 se stabilește la 67,25 milioane euro, dintre care 51,9 milioane euro pentru perioada până la 31 decembrie 2006.
Pentru perioada care începe la 1 ianuarie 2007, suma propusă se consideră confirmată dacă, pentru faza în cauză, este conformă cu perspectivele financiare în vigoare pentru aceeași perioadă.
Creditele anuale se autorizează de către autoritatea bugetară în limitele perspectivelor financiare.”
Articolul 7
Primul și al doilea paragraf din articolul 3 din Decizia nr. 2367/2002/CE se înlocuiesc cu următorul text:
„Cadrul financiar pentru punerea în aplicare a prezentului program pentru perioada 2003 -2007 se stabilește la 220,6 milioane euro, dintre care 170,83 milioane euro sunt pentru perioada până la 31 decembrie 2006.
Pentru perioada care începe la 1 ianuarie 2007, suma propusă se consideră confirmată dacă, pentru faza în cauză, este conformă cu perspectivele financiare în vigoare pentru aceeași perioadă.”
Articolul 8
Articolul 14 din Decizia 253/2002/CE se înlocuiește cu următorul text:
„Articolul 14
Finanțarea
(1) Cadrul financiar pentru punerea în aplicare a prezentului program pentru perioada 1 ianuarie 2003 - 31 decembrie 2007 se stabilește la 165,55 milioane euro, dintre care 128,79 milioane euro pentru perioada până la 31 decembrie 2006.
(2) Pentru perioada care începe la 1 ianuarie 2007, suma propusă se consideră confirmată dacă, pentru faza în cauză, este conformă cu perspectivele financiare în vigoare pentru aceeași perioadă.
(3) Creditele anuale se autorizează de către autoritatea bugetară în limitele perspectivei financiare.”
Articolul 9
Decizia nr. 1230/2003/CE se modifică după cum urmează:
1.
Primul paragraf din articolul 6 alineatul (1) se înlocuiește cu următorul text:
„(1) Cadrul financiar pentru punerea în aplicare a prezentului program pentru perioada 2003 - 2006 se stabilește la 250 milioane euro.”
2.
Anexa se înlocuiește cu textul din anexa II la prezenta decizie.
Articolul 10
Primul și al doilea paragraf din articolul 4 din Decizia nr. 2256/2003/CE se înlocuiesc cu următorul text:
„Programul acoperă perioada cuprinsă între 1 ianuarie 2003 și 31 decembrie 2005. Cadrul financiar pentru punerea în aplicare a prezentului program se stabilește la 22,44 milioane euro.”
Articolul 11
Prezenta decizie se adresează statelor membre.
Adoptată la Strasburg, 21 aprilie 2004.